Петя Дубарова
Завист

chitanka.info

Тези, които завиждат, се в болни превръщат,

те от завиждане своите нерви рушат;

тези, които завиждат, се винаги мръщят

дето успех е проправил към някого път.

Много успехи в живота и много победи,

с тях неотлъчно се движи и злобата зла,

радват се всички и все някой с яд ще погледа,

топлата радост на друг щом е дала крила.

Тези, които завиждат, се в болни превръщат —

всичко човешко, завиждат ли, лудо рушат,

чистите мисли и здраве, добро се не връщат,

злоба и завист в сърцето проправят ли път.

20.12.1974 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.